આ ગઠબંધન બન્યું ત્યારેજ એ અકુદરતી લાગતું હતું, પરંતુ જમ્મુ અને કાશ્મીર બંનેએ અડધોઅડધો જનાદેશ અમને આપ્યો છે તેવો હવાલો આપીને ઉત્તર અને દક્ષિણ ધ્રુવ જેવી વિચારધારા ધરાવતા ભાજપ અને PDP ભેગા થયા હતા અને આ સમયેજ આ કજોડું લાંબુ નહીં ટકે એની ખાતરી થઇ ચૂકી હતી. આ ગઠબંધન કરવા પાછળ અમિત શાહ અને નરેન્દ્ર મોદીની કદાચ એક જ ગણતરી હોઈ શકે કે તેઓ જો સીધેસીધું રાષ્ટ્રપતિ શાસન લગાવી દે તો એમના પર જમ્મુ કાશ્મીરના જનાદેશનો અનાદર કરવાનો આરોપ લાગત આથી તેઓ આજે કદાચ એમ કહી શકે કે તેઓએ લોકશાહી રીતે પ્રયાસો કરી જોયા પરંતુ નિષ્ફળ નીવડ્યા એટલે રાજ્યમાં રાષ્ટ્રપતિ શાસન લગાવી રહ્યા છે.